4 Ia e tukuna vakamatata na yalo ni Kalou nira na lutu tani mai na vakabauta eso ena gauna e muri, nira rogoca na itukutuku veivakacalai e nanumi ni vu vakalou+ kei na nodra ivakavuvuli na timoni,2 ena nodra veivakaisini na tamata lasulasu,+ e sa tavuni na nodra lewaeloma me vaka e tavuni ena kaukamea katakata.3 Era vakatabuya na vakawati,+ era vakarota tale ga me vakatabui eso na kakana+ e bulia na Kalou mera kania+ ena vakavinavinaka o ira na vakabauta+ ra qai kila vinaka tale ga na ka dina.4 Na vuna, ni vinaka kece na ibulibuli ni Kalou,+ e sega ni dua na ka me vakatabui+ ke da kania ena vakavinavinaka,5 ni sa vakasavasavataki ena vosa ni Kalou kei na kena masulaki.6 Ni o vakasalataki ira na veitacini ena ka kece qo, o na dauveiqaravi vinaka i Karisito Jisu, ni o sa vakani vinaka sara ena vosa ni vakabauta kei na ivakavuvuli totoka o sa muria voleka tiko mai.+7 Ia mo cata na italanoa lasu+ e beci kina na ka e savasava era dau talanoataka na buinigone. Ena yasana adua, mo vakarautaki iko vinaka me nomu isausau mo qarava na Kalou ena yalodina.8 Ni yaga vakalailai ga na vakaukaua yago, ia na noda qarava na Kalou e yaga ena ka kece, ni na vakalougatataki kina noda bula ena gauna qo kei na noda bula ena gauna mai muri.+9 E nuitaki na itukutuku qo qai dodonu me ciqomi vakalevu.10 Qori na vuna keitou cakacaka tiko kina vakaukaua, keitou gumatua tale ga,+ ni keitou yavutaka vua na Kalou bula na neitou inuinui, na nodra iVakabula+ na tamata kece ga,+ vakabibi o ira na yalodina.11 Mo vakarota tiko ga na ka kece qo, mo vakavulica tale ga.12 Me kua sara ni dua e beci iko ni o se cauravou. Ia mo ivakaraitaki vei ira na yalodina ena vosa, ena itovo, ena loloma, ena vakabauta, ena ivalavala savasava.13 Mo gumatua tiko ga ena wilivola e matanalevu,+ ena nomu veivakadreti, kei na veivakavulici me yacova na noqu lako yani.14 Kua ni vakawalena na isolisoli e soli vei iko ena parofisai, kei na nodra tabaki iko e ligadra na ilawalawa qase.+15 Vakasamataka vakabibi na ka kece qo, me tara sara na lomamu, mera raica na tamata kece na nomu toso.16 Qarauni iko vinaka tiko ga kei na nomu veivakavulici.+ Tudei kina, ni o cakava qo o na vakabulai iko kei ira na rogoci iko.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)
fij_Latn fij_Latn fij_Latn